
 తనకూ 'నా అన్నవాళ్ళు' వుండారేమోనన్న ఆతృత కూడా అతన్ని కుదిపేస్తోంది. మరోమాట మాట్లాడకుండా చొక్కా విప్పాడు. ఆ తరువాత బనీను తీసేశాడు. వెనక్కు తిరిగి "మచ్చ వుందా?" అని అడిగాడు. ఆమె అతని వీపుని చేతులతో రాస్తూ చూస్తోంది. అతనికి మరింత దగ్గరగా స్మిత. ఎవరో వస్తున్నట్టున్న అలికిడి. స్మిత శబ్దాన్ని పసిగట్టినా నరేష్ మాత్రం ఇంకా ఆ ట్రాన్స్ లోనే వున్నాడు. మెట్లెక్కి గది ద్వారం దగ్గిరకు వచ్చిన రజని షాక్ తగిలినట్టు అక్కడే ఆగిపోయింది. చొక్కా లేకుండా,ఫ్యాంట్ మీదనే వున్న నరేష్ కు అప్పుడు తెలిసొచ్చింది తను ఏ పొజిషన్ లో వున్నాడో. వీపుమీద వాలిపోయిన స్మిత రజనీని చూస్తూ హేళనగా నవ్వుతున్నట్టు పెదవులను విప్పింది. వాళ్ళిద్దర్నీ ఆ భంగిమలో చూస్తున్న రజని నిలువెల్లా వణికిపోతోంది. కోపంలో ముంచి లేపినట్టు ఆమె కళ్ళు ఎర్రగా మండిపోతున్నాయి. తాము ఏ పొజిషన్ లో వున్నామో, తామిద్దర్నీ చూసి రజనీ ఏమనుకుందో అర్థమై కంగారుపడిపోయాడు నరేష్. అతను స్మితను వదిలించుకుని పక్కన తీసిపెట్టిన చొక్కా, బనీను త్వరత్వరగా వేసుకున్నాడు.  రజని అతనివైపు అసహ్యంగా చూసి వెనక్కు తిరిగి ముందుకు అడుగులేసింది. అతను పిలుస్తున్నా ఆమె ఆగలేదు.                        * * * * * "భలే దెబ్బకొట్టారు సార్! ప్రేమ పక్షులు ఎగిరిపోయాయి సార్" ఆనందంగా చెప్పాడు బ్రహ్మానందం. శ్రీనివాసరావ్ గర్వంగా నవ్వి "మరేమనుకున్నావ్ మీ బాస్ ని. మనం పథకం వేస్తే ఇక తిరుగుండకూడదు" అన్నాడు. "అవును సార్! స్మితగారి ఇంట్లో నరేష్ ని బట్టలులేకుండా చూడడంతో అమ్మాయిగారికి అతనంటే విపరీతమైన ద్వేషం కలిగింది సార్. వాళ్ళిద్దరూ గత వారంరోజుల నుంచి కలుసుకోవడం లేదు. ఆ సంఘటన జరిగాక నరేష్ అమ్మాయిగారిని కలుసుకుని జరిగిందంతా చెప్పడానికి ప్రయత్నించాడు. అయినా అమ్మాయిగారు అతని మాటలను విశ్వసించలేదు. తన కళ్ళారా చూసింది నిజం కాదని చెబితే అమ్మాయిగారే ఏమిటి ఎవరూ నమ్మరు సార్. జీవితంలో తన ముఖం చూపించవద్దని నరేష్ కి అమ్మాయిగారు సీరియస్ గా చెప్పారండి. అయితే అమ్మాయిగారు రూమ్ నుంచి కదలడం లేదండీ. భోజనానికి కూడా రావడం లేదండీ" మొదట వుత్సాహంగా ప్రారంభించి చివరికొచ్చేసరికి బాధగా ముగించాడు. వాళ్ళిద్దరూ ఔట్ హౌస్ లో కూర్చుని గతవారం రోజులుగా జరిగిన విషయాలను సమీక్షిస్తున్నారు. "మొదట్లో ఆ బాధ వున్నా కొంత కాలానికి అది ఎగిరిపోతుంది. స్త్రీ లోలుడయిన నరేష్ ని ఇక ఎప్పటికీ రజనీ స్వీకరించదు. కాబట్టి ఆ అనాధ వెధవను మనమ్మాయి వివాహం చేసుకునే ప్రసక్తే లేదు. ఇక నిశ్చింత" చాలా రిలాక్సింగ్ గా అన్నాడు శ్రీనివాసరావు. "ఎస్ సార్! పార్క్ కి వస్తున్న నరేష్ ను రెండుసార్లు రాకుండా చేసిన ఆ గాడ్ ఫాదర్ చివరికి నరేష్ ను ఆదుకోలేకపోయాడు సార్. స్మితగారూ, మీరూ కలిసి వేసిన ప్లాన్ బయటకు పొక్కలేదు సార్. దాంతో ఆ గాడ్ ఫాదర్ కు తెలియలేదనుకుంటాను. స్మితగారు నరేష్ ను తమ్ముడంటూనే అతను కరిగిపోయి షర్ట్ విప్పేశాడు సార్. హోటల్ లో వెయిట్ చేస్తున్న రజనమ్మగారికి ఎవరో అజ్ఞాతవ్యక్తి ఫోన్ చేసినట్లు నేను విషయం చెబితే ఆమె హడావుడిగా వచ్చింది సార్. షర్ట్ విప్పిన నరేష్ వీపుమీద స్మితగారు తల ఆన్చి వుండడాన్ని చూస్తూనే రాజనమ్మగారు అగ్నిపర్వతంలా వుడికిపోయారు" ఆరోజు జరిగిందంతా కళ్ళ ముందుకు తెచ్చుకున్నాడు బ్రహ్మానందం. శ్రీనివాసరావు సంతృప్తిగా నవ్వుకుని సోఫాలోంచి లేచాడు. వీళ్ళిక్కడ ఆనందంతో త్రుళ్ళిపడుతుంటే అక్కడ నరేష్ కుంగిపోతున్నాడు. అప్పటికి సరిగా భోజనం చేసి వారం రోజులయింది. బాగా చిక్కిపోయాడు. కళ్ళు గుంతలు పడిపోయాయి. బుగ్గలు పీక్కుపోయాయి. టైఫాయిడ్ జ్వరం వచ్చినవాడిలా అయిపోయాడు. తనను స్మిత రమ్మని కబురంపడం, తను వెళ్ళడం, అక్కడ తన షర్ట్ విప్పితే వీపుమీద మచ్చవుందో లేదోనని ఆమె చూడడం, ఈ సమయంలో రజని రావడం అన్నీ కలలో జరిగినట్టున్నాయి. మొత్తం ఆలోచిస్తే ఇదంతా పథకం ప్రకారం జరిగిందని అతనికి అర్థమవుతూ వుంది. అయితే ఈ కుట్ర ఎవరు చేశారో, ఎవరు చేయించారో మాత్రం తెలియడం లేదు. ఇంకా వెనక్కి వెళ్ళి ఆలోచిస్తే సువర్చల వుత్తరాలు కూడా తనను ట్రాప్ చేయడానికి పన్నిక పన్నాగంలా వుంది. మరి అప్పుడు తను వెళ్ళలేకపోయాడా? లేక ఎవరైనా తనను వెళ్ళనివ్వకుండా చేశారో అన్న అనుమానం కూడా కలిగింది అతనికి. బస్సులో చెకింగ్ ఆఫీసర్లు ఎక్కి తనను డిపోకి తీసుకుపోవడం, ఆటో డ్రయివర్ రిపేర్ పేరుతో మధ్యలో దింపేయడం అన్నీ నాటకీయంగా వున్నాయి. తనను, రజనీని విడదీయడానికి ప్రయత్నిస్తున్నది ఎవరు? లేకపోతే తను ఆ సమయంలో స్మిత దగ్గరున్నానని రజనీకి ఎలా తెలుస్తుంది? ఇదంతా కుట్ర ప్రకారం జరిగితే మరి ఇప్పుడు తనేమి చేయాలి? అతను ఏమీ తోచక తలపట్టుకున్నాడు. రజని తనని పూర్తిగా అపార్థం చేసుకుంది. రజని స్థానంలో ఎవరున్నా అలానే అనుకుంటారు. ఒక యువకుడు షర్టు విప్పదీసి వున్నప్పుడు ఒకమ్మాయి అతని వీపుమీద తల ఆన్చి పడుకుని వుండగా ఎవరు చూసినా అలానే అనుకుంటారు. అప్పుడు తనెందుకు ఇంత జాగ్రత్తగా ఆలోచించలేకపోయాడో అర్థం కాలేదతనికి. ఆమె తమ్ముడు అవునో కాదో తేల్చుకోవడానికి షర్ట్ విప్పమంటే తను ఏ మాత్రం సందేహించకుండా చొక్కా విప్పాడు. చిన్నప్పుడు తప్పిపోయిన తన తమ్ముడిని గురించి ఆమె చెబుతుంటే తన కళ్ళు చెమర్చాయి. తను ఆమె తమ్ముడు కాదని తెలిసినా ఆమెను సంతృప్తి పరచడానికి, ఆమె సందేహం తీర్చడానికి తను షర్ట్ విప్పి వీపు చూపించాడు. అదే తను చేసిన తప్పు అనుకున్నాడు నరేష్.

 tanakuu 'naa annavaallu' vundaremonanna aatruta kuudaa atanni kudipestondi. maromata matladakunda chokka vippadu. aa taruvaata baneenu teesesaadu. venakku tirigi "macha vunda?" ani adigaadu. aame athani veepuni chetulatho raastuu chustondi. ataniki marinta daggaragaa smita. evaro vastunnattunna alikidi. smita sabdaanni pasigattina naresh maatram inka aa trans lone vunnadu. metlekki gadi dwaram daggiraku vachina rajani shak tagilinattu akkade aagipoyindi. chokka lekunda,fant meedane vunna naresh ku appudu telisochindi tanu e position loo vunnado. veepumeeda vaalipoyina smita rajaneeni chustuu helanagaa navvutunnattu pedavulanu vippindi. vaalliddarnii aa bhangimalo chustunna rajani niluvella vanikipotondi. kopamlo munchi lepinattu aame kallu erraga mandipotunnayi. taamu e position loo vunnamo, tamiddarni chusi rajanee emanukundo arthamai kangarupadipoyadu naresh. atanu smitanu vadilinchukuni pakkana teesipettina chokka, baneenu twaratvaragaa vesukunnadu.  rajani atanivaipu asahyamgaa chusi venakku tirigi munduku adugulesindi. atanu pilustunna aame aagaledu.                        * * * * * "bhale debbakottaaru sar! prema pakshulu egiripoyayi sar" aanandamgaa cheppaadu brahmanandam. srinivasarao garvamgaa navvi "maremanukunnav mee bas ni. manam pathakam veste ika tirugundakudadu" annadu. "avunu sar! smitagaari intlo naresh ni battalulekunda chudadamtho ammaayigaariki atanante vipareetamaina dwesham kaligindi sar. vaalliddaruu gatha vaaramrojula nunchi kalusukovadam ledu. aa sanghatana jarigaaka naresh ammaayigaarini kalusukuni jarigindantaa cheppadaaniki prayatninchaadu. aina ammayigaru athani maatalanu viswasinchaledu. tana kallara chusindi nijam kaadani chebithe ammayigare emiti evaruu nammaru sar. jeevitamlo tana mukham choopinchavaddani naresh ki ammayigaru seerius gaa chepparandi. ayithe ammayigaru room nunchi kadaladam ledandi. bhojananiki kuudaa ravadam ledandi" modata vutsaahamgaa praarambhinchi chivarikochesariki badhaga muginchaadu. vaalliddaruu out hous loo kuurchuni gatavaaram rojulugaa jarigina vishayaalanu sameekshistunnaaru. "modatlo aa baadha vunna kontha kaalaaniki adhi egiripotundi. stree loludayina naresh ni ika eppatiki rajanee sweekarinchadu. kabatti aa anaadha vedhavanu manammai vivaham chesukune prasakte ledu. ika nischinta" chala relaxing gaa annadu srinivasarao. "es sar! park ki vastunna naresh nu rendusaarlu rakunda chesina aa gad fadar chivariki naresh nu aadukolekapoyadu sar. smitagaaruu, meeroo kalisi vesina plan bayataku pokkaledu sar. daamto aa gad fadar ku teliyaledanukuntaanu. smitagaaru naresh nu tammudantune atanu karigipoyi shart vippesaadu sar. hotal loo veyit chestunna rajanammagaariki evaro agnaatavyakti fon chesinatlu nenu vishayam chebithe aame hadavudiga vachindi sar. shart vippina naresh veepumeeda smitagaaru tala aanchi vundadaanni chustune rajanammagaru agniparvatamlaa vudikipoyaaru" aaroju jarigindantaa kalla munduku tecchukunnadu brahmanandam. srinivasarao santruptigaa navvukuni sophalonchi lechaadu. veellikkada aanandamtho trullipadutunte akkada naresh kungipotunnadu. appatiki sarigaa bhojanam chesi vaaram rojulayindi. baga chikkipoyadu. kallu guntalu padipoyayi. buggalu peekkupoyaayi. typhoid jwaram vachinavadila aipoyadu. tananu smita rammani kaburampadam, tanu velladam, akkada tana shart vippithe veepumeeda machavundo ledonani aame chudadam, ee samayamlo rajani ravadam annee kalalo jariginattunnaayi. mottam aalochiste idantaa pathakam prakaaram jarigindani ataniki ardhamavutuu vundi. ayithe ee kutra evaru chesharo, evaru cheyincharo maatram teliyadam ledu. inka venakki velli aalochiste suvarchala vuttaraalu kuudaa tananu trap cheyadaaniki pannika pannagamla vundi. mari appudu tanu vellalekapoyada? leka evaraina tananu vellanivvakunda chesharo anna anumanam kuudaa kaligindi ataniki. bassulo cheking aafisarlu ekki tananu dipoki teesukupovadam, auto driever riper paerutho madhyalo dimpeyadam annee naatakeeyamgaa vunnayi. tananu, rajaneeni vidadeeyadaaniki prayatnistunnadi evaru? lekapothe tanu aa samayamlo smita daggarunnaanani rajaneeki ela telustundi? idantaa kutra prakaaram jarigithe mari ippudu tanemi cheyali? atanu emi thochaka talapattukunnadu. rajani tanani puurtigaa apaartham chesukundi. rajani sthaanamlo evarunna alaane anukuntaaru. oka yuvakudu shartu vippadeesi vunnappudu okammai athani veepumeeda tala aanchi padukuni vundagaa evaru chusina alaane anukuntaaru. appudu tanenduku inta jaagrattagaa alochinchalekapoyado artham kaaledataniki. aame tammudu avuno kaado telchukovadaaniki shart vippamante tanu e maatram sandehinchakundaa chokka vippadu. chinnappudu tappipoyina tana tammudini gurinchi aame chebutunte tana kallu chemarchayi. tanu aame tammudu kaadani telisina aamenu santrupti parachadaaniki, aame sandeham teerchadaaniki tanu shart vippi veepu chuupimchaadu. adhe tanu chesina tappu anukunnadu naresh.